Πανδούλφος Μαλατέστα

Ο Πανδούλφος, ιταλ.: Pandolfo Malatesta (1390 - 17 Απριλίου 1441) από τον Οίκο των Μαλατέστα ήταν Ιταλός αρχιεπίσκοπος της Πάτρας, ενώ διετέλεσε ως ο τελευταίος βαρώνος της Πάτρας.

Βιογραφία
Γεννήθηκε στο Πεζάρο και καταγόταν από την οικογένεια Μαλατέστα, οι οποίοι κυβερνούσαν ένα από τα πολλά κρατίδια που ήταν μοιρασμένη τότε η ΙταλίαΠεριοδικό Ιστορικά θέματα, τεύχος 62 Μάιος 2007, Εκδόσεις Περισκόπιο.. Ήταν γιος του Μαλατέστα Δ΄ των Σονέτων, κυρίου των Πέζαρο, Φοσομπρόνε, Γκραντάρα, Τζέζι, Νάρνι και της Ελιζαμπέτα ντα Βαράνο. Αδέλφια του ήταν ο Γκαλεάτσο, ο Κάρλο Β΄ και η Κλεώπα, σύζυγος του Θεοδώρου Β΄ Παλαιολόγου δεσπότη του Μωρέως. 

Χειροτονήθηκε αρχιεπίσκοπος Πάτρας το 1424-1430. Πριν διορισθεί από τον Πάπα στην Πάτρα, ήταν στην επισκοπή της Μπρέσια 1416-1418 και έπειτα επίσκοπος της Κουτάνς την περίοδο 1418-1424.

Εκδιώχτηκε από τον Κωνσταντίνο Παλαιολόγο, όταν εκείνος κατέλαβε την Πάτρα το 1430. Κατέφυγε στην Ναύπακτο και μετά στην Ιταλία, όπου απεβίωσε στο Πέζαρο στις 17 Απριλίου 1441.Βασίλης Κ. Λάζαρης (επιμ.), Στέφανου Ν. Θωμόπουλου "Ιστορία της πόλεως Πατρών από των αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα, Τόμος Β', Αχαϊκές Εκδόσεις, Πάτρα 1999. ISBN 960-7960-09-2

Πηγές

Κατηγορία:Λατίνοι Αρχιεπίσκοποι Πάτρας
Κατηγορία:Αρχεπισκοπική Λατινική Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Κατηγορία:Επίσκοποι Μπρέσια
Κατηγορία:Οίκος των Μαλατέστα